ช่วยสรุปเรื่อง "อาหารเป็นพิษ" ให้หน่อยค่ะ
อาหารเป็นพิษ Food poisoning คือ โรคที่เกิดจากการกินอาหาร และหรือ ดื่มน้ำเครื่องดื่ม ที่ปนเปื้อนเชื้อโรค หรือ สารชีวพิษToxinที่สร้างจากเชื้อโรค หรือ สารพิษจากสิ่งอื่นๆที่ไม่ใช่เชื้อโรค เช่น เห็ดพิษ สารหนู และโลหะหนัก เช่น ตะกั่ว อาหารเป็นพิษ เป็นโรคพบบ่อยโรคหนึ่งในประเทศที่กำลังพัฒนา แต่พบได้ประปรายในประเทศที่พัฒนาแล้ว เกิดได้กับคนทุกอายุ ตั้งแต่เด็กจนถึงผู้สูงอายุ และโอกาสเกิดในผู้หญิงและผู้ชายเท่ากัน ทั้งนี้เป็นโรคพบในเด็กได้สูงกว่าวัยอื่นๆ เพราะแหล่งอาหารเป็นพิษที่สำคัญ คือ อาหารโรงเรียน ทั้งนี้ในประเทศที่กำลังพัฒนา มีรายงานเด็กเกิดอาหารเป็นพิษได้สูงถึงประมาณ 5 ครั้งต่อปี อาหารเป็นพิษ เมื่อเกิดจากเชื้อโรค สามารถเป็นโรคติดต่อได้ และพบเกิดระบาดได้เป็นครั้งคราว โดยนิยามของการระบาดของโรคอาหารเป็นพิษ คือ เกิด อาการท้องเสีย อาจร่วมกับอาการทางกระเพาะอาหารและลำไส้อื่นๆ เช่น ปวดท้อง ขึ้นพร้อมกัน หรือ ต่อเนื่องกัน อย่างน้อยตั้งแต่ 2 คนขึ้นไป โดยมีสาเหตุมาจากอาหาร และหรือ น้ำดื่ม โรคอาหารเป็นพิษ ที่เกิดกับนักท่องเที่ยวเดินทางมักเกิดจากติดเชื้อแบคทีเรีย ซึ่งเรียกว่า โรคท้องเสียของนักท่องเที่ยวเดินทางTravelers diarrhea โรคอาหารเป็นพิษ ที่เกิดจากสารชีวพิษของแบคทีเรีย เรียกได้อีกชื่อว่า Food toxemia หรือ Food intoxication ที่พบได้บ่อยคือจากชีวพิษของแบคทีเรียกลุ่ม Clostridium botulinum ซึ่งโรคจากพิษชนิดนี้ที่รวมถึงจากเชื้อแบคทีเรีย เรียกว่า โรคโบทูลิซึมBotulism โรคอาหารเป็นพิษเกิดจากอะไร มีกลไกเกิดโรคได้อย่างไร โรคอาหารเป็นพิษส่วนใหญ่เกิดจากกินอาหาร และหรือ ดื่มน้ำเครื่องดื่มที่ปนเปื้อน แบคทีเรีย รองลงไป คือ ไวรัส นอกจากนั้นที่พบได้บ้าง คือ การปนเปื้อนปรสิต Parasite เช่น บิดมีตัวAmoeba ส่วนการปนเปื้อนสารพิษ ที่พบบ่อย คือ จากเห็ดพิษ สารพิษปนเปื้อนในอาหารทะเล สารหนู และสารโลหะหนักดังกล่าว แบคทีเรียที่พบก่อโรคอาหารเป็นพิษ มีหลายชนิด ที่พบบ่อย คือ สแตฟฟีโลคอกคัส Staphylococcus อีโคไล E. coli บิดชิเกลลา Shigella ไทฟอยด์Salmonella เชื้อแบคทีเรียในกลุ่มเดียวกับบาดทะยัก Clostridium อหิวาตกโรค Cholera และ ลิสทีเรีย Listeria monocytogene
อาหารเป็นพิษ คือ โรคที่เกิดจากการกินอาหารหรือดื่มเครื่องดื่มที่ปนเปื้อนเชื้อโรค เป็นโรคพบบ่อยในประเทศที่กำลังพัฒนา แต่พบประปรายในประเทศที่พัฒนาแล้ว เกิดได้กับคนทุกอายุ ตั้งแต่เด็กจนถึงผู้สูงอายุ และโอกาสเกิดในผู้หญิงและผู้ชายเท่ากัน อาหารเป็นพิษสามารถเป็นโรคติดต่อได้ โดยนิยามว่า เกิดอาการท้องเสียร่วมกับอาการทางกระเพาะอาหารและลำไส้อื่นๆ ต่อเนื่องกันอย่างน้อยตั้งแต่ 2 คนขึ้นไป
โรคอาหารเป็นพิษส่วนใหญ่เกิดจากกินอาหารหรือดื่มเครื่องดื่มที่ปนเปื้อน แบคทีเรีย รองลงมาคือ ไวรัส นอกจากนั้นพบได้จากการปนเปื้อนปรสิต ส่วนการปนเปื้อนสารพิษที่พบบ่อย คือ เห็ดพิษ สารพิษปนเปื้อนในอาหารทะเล สารหนู และสารโลหะหนัก ส่วนแบคทีเรียที่ก่อให้เกิดโรคอาหารเป็นพิษที่พบบ่อย คือ สแตฟฟีโลคอกคัส, อีโคไล, บิดชิเกลลา, ไทฟอยด์, เชื้อแบคทีเรียในกลุ่มเดียวกับบาดทะยัก, อหิวาตกโรค และลิสทีเรีย
อายุรศาสตร์ (อายุรศาสตร์) - Internal Medicine